
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1350 


7 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εισαγωγή της Ανώνυμης Εταιρείας «ΑΓΡΟΤΙΚΗ ΤΡΑ¬ 


ΠΕΖΑ ΤΗΣ ΕΛΛΑΔΟΣ Α.Ε.» στο Χρηματιστήριο 

Αξιών Αθηνών. 1 

Πώληση ποσοστού μέχρι τριάντα τοις εκατό (30%) των 
μετοχών κυριότητας του Ελληνικού Δημοσίου στην 
Ανώνυμη Εταιρεία «ΕΛΛΗΝΙΚΕΣ ΕΚΘΕΣΕΙΣ-ΗΕΙ- 

ΕΧΡΟ Α.Ε.». 2 

Υπερωριακή απασχόληση β' εξαμήνου του 2000 υπαλ¬ 
λήλων με σχέση εργασίας ιδιωτικού δικαίου αορί¬ 
στου χρόνου των εκπαιδευτηρίων Αναβύσσου και 
Ηρακλείου των Σχολών Τουριστικής Εκπαίδευσης.. 3 

Καθιέρωση Υπερωριακής Εργασίας υπαλλήλων του 
γραφείου του Γενικού Γραμματέα Λαϊκής Επιμόρ¬ 
φωσης . 4 

Σύσταση Επιτροπής στο ΝΑΤ για την κατάρτιση παλαι¬ 
ών Ισολογισμών, έκδοση-κοινοποίηση φύλλων εκκα¬ 
θάρισης. 5 

Προσαρμογή της Ελληνικής Νομοθεσίας προς τις δια¬ 
τάξεις της οδηγίας 96/35 Ε.Κ. του Συμβουλίου της 
3.6.1996 «σχετικά με το διορισμό και την επαγγελ¬ 


ματική κατάρτιση συμβούλων ασφαλείας για την 
οδική, σιδηροδρομική και πλωτή μεταφορά επικιν¬ 
δύνων εμπορευμάτων» και της Οδηγίας 2000/18/ΕΚ 
της 17.4.2000 «για τις ελάχιστες απαιτήσεις που 
εφαρμόζονται στις εξετάσεις των υποψηφίων συμ¬ 
βούλων ασφαλείας». 6 

Έγκριση κανονισμών και άδεια σύστασης των αμοιβαί¬ 
ων κεφαλαίων ΕΓΝΑΤΙΑ-ΑΤΛΑΣ ΕΥΡΩΠΑΪΚΩΝ ΜΕ¬ 
ΓΑΛΩΝ ΕΤΑΙΡΕΙΩΝ ΜΕΤΟΧΙΚΟ ΕΞΩΤΕΡΙΚΟΥ ΚΑΙ 
ΕΓΝΑΤΙΑ-ΦΙΛΙΠΠΟΣ ΕΥΡΩΠΑΪΚΩΝ ΕΠΙΧΕΙΡΗΣΕΩΝ 
ΤΗΛΕΠΙΚΟΙΝΩΝΙΑΣ & ΤΕΧΝΟΛΟΓΙΑΣ ΜΕΤΟΧΙΚΟ 


ΕΞΩΤΕΡΙΚΟΥ. 7 

ΑΠΟΦΑΣΕΙ Σ 

Αριθ. 491 (1) 


Εισαγωγή της Ανώνυμης Εταιρείας «ΑΓΡΟΤΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε.» στο Χρηματιστήριο Αξιών Αθηνών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ,- 
ΑΝΑΠΤΥΞΗΣ - ΓΕΩΡΓΙΑΣ 

Η Διυπουργική Επιτροπή Αποκρατικοποιήσεων, αποτε- 


λούμενη από τον Υπουργούς Εθνικής Οικονομίας και Οικο¬ 
νομικών, Ανάπτυξης και Γεωργίας κατά τη συνεδρίασή της 
την 2.10.2000 με θέμα την «ΑΓΡΟΤΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ Α.Ε.». 

Αφού έλαβε υπόψη: 

1. Τις διατάξεις του Ν. 2000/91 «Για την αποκρατικοποίη¬ 
ση, απλούστευση των διαδικασιών εκκαθάρισης, ενισχύσε¬ 
ων των κανόνων ανταγωνισμού και άλλες διατάξεις», όπως 
έχει τροποποιηθεί και ισχύει. 

2. Τις διατάξεις του άρθρου 22 του Νόμου 2503/1997 
(ΦΕΚ 107Α) «Διοίκηση, οργάνωση στελέχωση της Περιφέ¬ 
ρειας κλπ». 

3. Τις διατάξεις του άρθρου 27 του Ν. 2081/1992 (ΦΕΚΑ' 
154), με το οποίο προστέθηκε άρθρο 29Α στον Ν. 
1558/1985. 

4. Την εισήγηση του Υπουργού Εθνικής Οικονομίας και 
Οικονομικών, αποφάσισε: 

1. Την εισαγωγή της ανώνυμης εταιρείας «ΑΓΡΟΤΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.», εφεξής «η Τράπεζα», στο 
Χρηματιστήριο Αξιών Αθηνών με τη διάθεση μετοχών που 
θα προέλθουν από την αύξηση του μετοχικού κεφαλαίου 
της Τράπεζας καθώς και την πώληση μέρους των υφιστα¬ 
μένων μετοχών κυριότητας του Ελληνικού Δημοσίου. Ο 
ακριβής αριθμός των μετοχών που θα διατεθούν, τόσο με 
δημόσια εγγραφή όσο και με ιδιωτική τοποθέτηση και γενι¬ 
κά η δομή της συνδυασμένης προσφοράς, θα καθορι- 
σθούν με νεώτερη απόφαση της Διυπουργικής Επιτροπής 
Αποκρατικοποιήσεων. 

2. Η διάθεση των υφισταμένων μετοχών κυριότητας του 
Ελληνικού Δημοσίου θα πραγματοποιηθεί μέσω της «Δη¬ 
μόσιας Επιχείρησης Κινητών Αξιών Α.Ε.» («ΔΕΚΑ»). Για το 
λόγο αυτό, θα εκδοθεί από τον αρμόδιο Υπουργό Οικονο¬ 
μικών σχετική απόφαση με την οποία θα μεταβιβάζονται 
από τον Ελληνικό Δημόσιο στην ΔΕΚΑ οι μετοχές που πρό¬ 
κειται να διατεθούν. 

3. Την ανάθεση για το σκοπό αυτό του έργου της παρο¬ 
χής υπηρεσιών: 

(α) Συμβούλου Έκδοσης στις εταιρείες ΕΘΝΙΚΗ ΤΡΑΠΕ¬ 
ΖΑ ΕΠΕΝΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε. 
(ΕΤΕΒΑ) και ΑΛΦΑ ΑΝΩΝΥΜΟΣ ΕΤΑΙΡΕΙΑ ΠΑΡΟΧΗΣ ΟΙ¬ 
ΚΟΝΟΜΙΚΩΝ ΚΑΙ ΕΠΕΝΔΥΤΙΚΩΝ ΥΠΗΡΕΣΙΩΝ ΚΑΙ ΣΥΜ¬ 
ΒΟΥΛΩΝ Α.Ε. (ΑΓΡΑ ΡΙΝΑΝΟΕ Α.Ε.), και 

(β) Συντονιστών - Κυρίων Αναδοχών στις εταιρείες 
ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. και ΤΡΑΠΕΖΑ 
ΠΕΙΡΑΙΩΣ Α.Ε. καθώς και την έγκριση των συνημμένων 
στην παρούσα σχεδίων συμβάσεως με τους παραπάνω . 

4. Την εξουσιοδότηση του αρμόδιου Υφυπουργού Οικο¬ 
νομικών να υπογράψει, ως εκπρόσωπος του Ελληνικού Δη¬ 
μοσίου, τις παραπάνω συμβάσεις. 

5. Τη σύσταση Επιτροπής παρακολούθησης,παραλαβής 
και εγκρίσεως πληρωμών για το έργο των συμβούλων με¬ 
τοχοποίησης, αποτελούμενης από έναν εκπρόσωπο του 
Ειδικού Γραφείου Αποκρατικοποιήσεων, έναν εκπρόσωπο 
του Γενικού Λογιστηρίου του Κράτους, έναν εκπρόσωπο 
του Υπουργείου Γεωργίας και έναν εκπρόσωπο της Τρά¬ 
πεζας. Τα μέλη της Επιτροπής καθώς και η αμοιβή τους θα 
καθορισθούν με κοινή απόφαση του αρμοδίου Γενικού 
Γραμματέα του Υπουργείου Εθνικής Οικονομίας και του 
Γ ενικού Γ ραμματέα Δημοσιονομικής Πολιτικήςτου Υπουρ¬ 
γείου Οικονομικών. 

6. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 2 Οκτωβρίου 2000 
Τα μέλη της Διυπουργικής Επιτροπής 
Αποκρατικοποιήσεων 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 

□ 

Αριθ. 498 (2) 

Πώληση ποσοστού μέχρι τριάντα τοις εκατό (30%) των με¬ 
τοχών κυριότητας του Ελληνικού Δημοσίου στην Ανώ¬ 
νυμη Εταιρεία «ΕΛΛΗΝΙΚΕΣ ΕΚΘΕΣΕΙΣ-ΗΕΕΕΧΡΟ Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, - 
ΑΝΑΠΤΥΞΗΣ - ΜΑΚΕΔΟΝΙΑΣ ΚΑΙ ΘΡΑΚΗΣ 

Η Διυπουργική Επιτροπή Αποκρατικοποιήσεων, αποτε- 
λούμενη από τους Υπουργούς Εθνικής Οικονομίας και Οι¬ 
κονομικών, Ανάπτυξης και Μακεδονίας και Θράκης, κατά 
τη συνεδρίαση της την 3.10.2000 με θέμα την «ΕΛΛΗ ΝIΚΕΣ 
ΕΚΘΕΣΕΙΣ -ΗΕΙΕΧΡΟ Α.Ε.». 

Αφού έλαβε υπόψη: 

1. Τις διατάξεις του Ν.2000/1991 «Για την αποκρατικο¬ 
ποίηση, απλούστευση των διαδικασιών εκκαθάρισης, ενι- 
σχύσεωςτων κανόνων του ανταγωνισμού και άλλες διατά¬ 
ξεις» (ΦΕΚ206 Α'), όπως τροποποιήθηκε και ισχύει. 

2. Τις διατάξεις του άρθρου 27 του Ν.2081/1992 (ΦΕΚ 
154 Α'), με το οποίο προστέθηκε άρθρο 29Α στον Ν. 
1558/1985. 

3. Τις διατάξεις του άρθρου 22 του Ν. 2503/1997 (ΦΕΚ 
107Α') «Διοίκηση, οργάνωση, στελέχωσητης Περιφέρειας 
κλπ.». 

4. Την από 23.6.2000 Απόφαση της Διυπουργικής Επι¬ 
τροπής Αποκρατικοποιήσεων, αποφάσισε: 

1. Την πώληση ποσοστού μέχρι τριάντα τοις εκατό (30%) 
των μετοχών κυριότητας του Ελληνικού Δημοσίου στην 
ανώνυμη εταιρεία «ΕΛΛΗΝΙΚΕΣ ΕΚΘΕΣΕΙΣ -ΗΕΙΕΧΡΟ 
Α.Ε.» («η Εταιρεία») σε στρατηγικό επενδυτή με ταυτόχρο¬ 
νη παραχώρηση σε αυτόν της διαχείρισης της εταιρείας 
και, μεταγενέστερα, την έναρξη των διαδικασιών εισαγω¬ 
γής της στο Χρηματιστήριο Αξιών Αθηνών. 

2. Την συνέχιση της παροχής υπηρεσιών Χρηματοοικο¬ 
νομικού Συμβούλου από την ΕΘΝΙΚΗ ΤΡΑΠΕΖΑ ΕΠΕΝ¬ 
ΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥΞΗΣ (ΕΤΕΒΑ) Α.Ε. προς 
τον πωλητή -μέτοχο και την Εταιρεία σύμφωνα με τα ορι¬ 


ζόμενα στην με ημερομηνία 23.6.2000 απόφαση της Διυ¬ 
πουργικής Επιτροπής Αποκρατικοποιήσεων. 

3. Η παρούσα να δημοσιευτεί στην Εφημερίδα της Κυ- 
βερνήσεως. 

Αθήνα, 3 Οκτωβρίου 2000 
Τα μέλη της Διυπουργικής Επιτροπής 
Αποκρατικοποιήσεων 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΜΑΚΕΔΟΝΙΑΣ ΚΑΙ ΘΡΑΚΗΣ 

ΓΕΩΡΓΙΟΣ ΠΑΣΧΑΛΙΔΗΣ 

□ 

Αριθ. 2/66543/0022 (3) 

Υπερωριακή απασχόληση β' εξαμήνου του 2000 υπαλλή¬ 
λων με σχέση εργασίας ιδιωτικού δικαίου αορίστου 

χρόνου των εκπαιδευτηρίων Αναβύσσου και Ηρακλείου 

των Σχολών Τουριστικής Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15του Ν.2592/18.3.98 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις (ΦΕΚ 57/α/18.3.1998). 

2. Τη 2022941/2297/022/7.4.1998 απόφαση Υφυπουρ¬ 
γού Οικονομικών «Κοινοποίηση των διατάξεων του άρθρου 
15 του Ν.2592/98 για υπερωριακή εργασία». 

3. Το Π.Δ. 27/1.2.1996 «Περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας-Τεχνολογίας και 
Εμπορίου στο Υπουργείο Ανάπτυξης» (ΦΕΚ 19Α' 1.2.1996). 

4. Το Π.Δ. 143/13.4.2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 122/Α/13.4.2000). 

5. Το Π.Δ.365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/1997). 

6. Τις διατάξεις του άρθρου 11 του Ν.2837/2000 (ΦΕΚ 
178/Α") «Ρύθμιση θεμάτων ανταγωνισμού, ρυθμιστικές αρ¬ 
χές ενέργειας, τουρισμού και άλλες διατάξεις». 

7. Το έγγραφο του Υπουργείου Οικονομικών με α.π. 
2/130711/0022/18.5.99 «Υπερωριακή απασχόληση προσω¬ 
πικού με σχέση εργασίας ιδιωτικού δικαίου». 

8. Τη με α.π. 2/80345/0004 Κ.Υ.Α. Υπουργών «Μεταβίβα¬ 
ση εξουσίας υπογραφής, σύμφωνα με το άρθρο 7 παρ. 1 
του Ν. 1943/1991» (ΦΕΚ 2040/19.11.1999). 

9. Την απόφαση με αριθ. 19/28.2.2000 του Δ.Σ. Σ.Τ.Ε. 

10. Την απόφαση με αριθ. 136/5.7.2000 του Δ.Σ. Σ.Τ.Ε. 

11. Το έγγραφο των Σ.Τ.Ε. με α.π. Φ. 173/21 /7836/ 4.9.2000. 

12. Τις συνημμένες εγκρίσεις απασχόλησης κατά τις Κυ¬ 
ριακές και εξαιρέσιμες από τις κατά τόπους επιθεωρήσεις 
εργασίας, που αφορούν στο προσωπικό με σχέση εργα¬ 
σίας ιδιωτικού δικαίου που υπηρετεί στα εκπαιδευτήρια 
Αναβύσσου και Ηρακλείου. 

13. Το γεγονός ότι η δαπάνη, ύψους 2.359.570 δραχμών, 
που θα προκληθεί από την εν λόγω απασχόληση θα βαρύ¬ 
νει τις εγγεγραμμένες πιστώσεις του τακτικού προϋπολο¬ 
γισμού των Σ.Τ. Ε. έτους 2000 και τον κωδικό αριθμό 0263, 
όπου υπάρχει πίστωση ποσού δραχμών τριάντα πέντε εκα¬ 
τομμυρίων (35.000.000). 

14. Το γεγονός ότι ορισμένοι υπάλληλοι των Σ.Τ. Ε. με 
σχέση εργασίας ιδιωτικού δικαίου αορίστου και ορισμένου 
χρόνου των εκπαιδευτηρίων-οικοτροφείων και ξενοδοχεί¬ 
ων Σ.Τ.Ε, που λειτουργούν σε 24ωρη βάση και όλες τις ημέ- 

ρες του μήνα, πρέπει να εργασθούν πέραν του κανονικού 
ωραρίου ή νυκτερινές ώρες καθώς και τις Κυριακές ή αρ¬ 
γίες, προκειμένου να καλυφθούν υπηρεσιακές ανάγκες 
που προκύπτουν από τη διαμονή - υποχρεωτική σίτιση και 
εποπτεία των μαθητών -σπουδαστών, από την υποστήριξη 
επιμορφωτικών και εκπαιδευτικών προγραμμάτων, καθώς 
επίσης από την εποπτεία της πρακτικής άσκησης των μα¬ 
θητών μέσα στα εκπαιδευτήρια των Σ.Τ.Ε., αποφασίζουμε: 

Εγκρίνουμε την υπερωριακή απασχόληση για συμπλή¬ 
ρωση της εβδομαδιαίας υποχρεωτικής των υπαλλήλων με 
σχέση εργασίας ιδιωτικού δικαίου αορίστου και ορισμένου 
χρόνου των Σχολών Τουριστικής Εκπαίδευσης, για το β’ε- 
ξάμηνο του 2000 ως εξής: 

Α. ΕΚΠΑΙΔΕΥΤΗΡΙΟ ΑΝΑΒΥΣΣΟΥ ΑΠΑΣΧΟΛΗΣΗ ΚΥΡΙΑ¬ 
ΚΩΝ ΚΑΙ ΑΡΓΙΩΝ 

Για 1 υπάλληλο ορισμένου (Ε.Μ.) 50 ώρες συνολικά. 

Για 1 υπάλληλο ορισμένου χρόνου (Ε.Μ.) 80 ώρες συνο¬ 
λικά. 

Για 2 υπαλλήλους ορισμένου χρόνου (συλλογικές συμ¬ 
βάσεις) 160 ώρες συνολικά. 

Β' ΕΚΠΑΙΔΕΥΤΗΡΙΟ ΗΡΑΚΛΕΙΟΥ 

Για 1 υπάλληλο αορίστου χρόνου (συλλ. σύμβαση) 60 
ώρες συνολικά. 

Για 14 υπαλλήλους ορισμένου χρόνου (Ε.Μ.) 840 ώρες 
συνολικά. 

Για 5 υπαλλήλους ορισμένου χρόνου (συλλ.συμβ.) 300 
ώρες συνολικά. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπ. Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ ΑΝΤ. ΠΑΠΑΘΑΝΑΣΟΠΟΥΛΟΣ 

□ 

Αριθ. 2/67660/0022 (4) 

Καθιέρωση Υπερωριακής Εργασίας υπαλλήλων του γρα¬ 
φείου του Γ ενικού Γ ραμματέα Λαϊκής Επιμόρφωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξειςτου άρθρου 29Ατου Ν. 1558/85, όπως συ¬ 
μπληρώθηκε με το αρ. 27 του Ν.2081/82 και αντικαταστά- 
θηκε με το αρ. 1 του Ν.2469/97. 

2. Τις διατάξεις του αρ. 18 του Ν. 2470/1997 περί ανα¬ 
μόρφωσης του ενιαίου μισθολογίου όπως αντικαταστάθη- 
κε με το αρ. 15 του Ν. 2592/98. 

3. Την αρ. 1107147/1239/0006Α/4.10.96 κοινή απόφαση 
του Πρωθυπουργού και του Υπ.Οικονομικών. 

4. Την αριθ. 2/74260/0022/15.10.1999 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

5. Την πράξη του Υπουργικού Συμβουλίου αριθ. 
88/2.8.85 «Οργάνωση και λειτουργία Πολιτικών Γ ραφείων 
μελών της Κυβέρνησης και Υφυπουργών όπως ισχύει σή¬ 
μερα. 

6. Την ανάγκη εύρυθμης λειτουργίας του Γραφείου 
του Γ ενικού Γ ραμματέα Λαϊκής Επιμόρφωσης, αποφασί¬ 
ζουμε: 

Καθιερώνουμε υπερωριακή εργασία με αμοιβή για τρεις 
(3) υπαλλήλους του γραφείου του Γενικού Γραμματέα Λαϊ¬ 
κής Επιμόρφωσης για το χρονικό διάστημα Σεπτεμβρίου- 


Δεκεμβρίου 2000 και μέχρι ενενήντα (90) ώρες το μήνα για 
κάθε υπάλληλο (90 απογευματινές ώρες). 

Οι ώρες υπερωριακής εργασίας των υπαλλήλων αυτών 
ορίζονται από την λήξη του ωραρίου εργασίας και μέχρι 
της 22ης για κάθε εργάσιμη ημέρα. 

Η δαπάνη των υπερωριών βαρύνει τον προϋπολογισμό 
της Γ ενικής Γ ραμματείας Λαϊκής Επιμόρφωσης. 

Προκαλείται δαπάνη 388.440X3= 1.165.320 για ένα εξά¬ 
μηνο και υπάρχουν οι αναγκαίες πιστώσεις στον προϋπο¬ 
λογισμό του 2000 της Γ.Γ.Λ.Ε -Κ.Α.Ε 0511. 

Η απόφαση αυτή που ισχύει από 3.9.2000 να δημοσιευθεί 
στην Εφημερίδα της Κυβερνήσεως. 

Αθήνα, 3 Οκτωβρίου 2000 
Οι Γενικοί Γ ραμματείς 

Υπ. Εθνικής Παιδείας 
Υπουργείου Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 

□ 


Αριθ. 2/62860/0022 (5) 

Σύσταση Επιτροπής στο ΝΑΤ για την κατάρτιση παλαιών 
Ισολογισμών, έκδοση-κοινοποίηση φύλλων εκκαθάρι¬ 
σης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 1 του άρθρου 15 του Ν. 
2329/1995 «Ρύθμιση θεμάτων προσωπικού ΔΣ και άλλες 
διατάξεις (ΦΕΚ 172 Α'). 

2. Τις διατάξεις του άρθρου 22 του Ν. 2362/1996 «Περί 
Δημοσίου Λογιστικού κλπ.» (ΦΕΚ 247 Α'). 

3. Τις διατάξεις του άρθρου 29 Α' του Ν. 1558/85 (ΦΕΚ 
137 Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ154Α") καιαντικασταστάθηκεμετο άρθρο 
1 του Ν. 2469/1997 (ΦΕΚ38 Α'). 

4. Τ ις διατάξειςτης παρ.4του άρθρου 19του Ν. 2470/1997 
«Αναμόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις» (ΦΕΚ 40 Α'). 

5. Το απόσπασμα πρακτικών της 4ης/15.2.2000 συνε¬ 
δρίασης ΔΣ/ΝΑΤ κατά την οποία κρίθηκε επιτακτική και 
άμεση η ανάγκη σύστασης επιτροπής για την κατάρτιση 
παλαιών ισολογισμών, έκδοση-κοινοποίηση Φύλλων Εκκα¬ 
θάρισης. 

6. Το γεγονός ότι από τις προτεινόμενες διατάξεις προ- 
καλείται δαπάνη σε βάρος του προϋπολογισμού ΝΑΤ για 
τα έτη 2000 και 2001 (Κ.Α. 05289 και 05419) ποσού δρχ. 
77.840.000 συνολικά για την αμοιβή των μελών της Επι¬ 
τροπής. 

7. Την αρθμ. 2/74260/0004/15.10.1999 ΚΥΑ «Περί μεταβί¬ 
βασης εξουσίας στους Γενικούς Γ ραμματείς των Υπουρ¬ 
γείων» (ΦΕΚ 1925 Β'). 

8. Το αρ. πρωτ. 62669/279/29.8.2000 έγγραφο του 
ΝΑΤ/Δ/νση Οικονομικού. 

9. Τις διατάξεις του άρθρου 40 του Ν. 849/78 όπως συ¬ 
μπληρώθηκε από τις όμοιες του άρθρου 8 του Ν. 2129/93, 
αποφασίζουμε: 

1. Εγκρίνουμε την απόφαση του ΔΣ/ΝΑΤ που ελήφθη κα¬ 
τά την 4η/15.2.2000 συνεδρίαση του και αφορά στη σύ¬ 
σταση Επιτροπής στο ΝΑΤ για την κατάρτιση παλαιών Ισο¬ 
λογισμών, έκδοση-κοινοποίηση Φύλλων Εκκαθάρισης. 

Η Επιτροπή αυτή θα απαρτίζεται από δύο Ομάδες Εργα¬ 
σίας ως εξής: 

Ομάδα Εργασίας Α: 




18476 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Κατάρτιση των Ισολογισμών του ΝΑΤ ετών 1996, 1997 
και 1998 και τακτοποίηση εκκρεμοτήτων σύμφωνα με τις 
παρατηρήσεις των Ορκωτών Λογιστών. 

Η σύνταξη κάθε Ισολογισμού θα ολοκληρώνεται εντός 
τεσσάρων (4) μηνών και το συνολικό έργο της Ομάδας Α' 
σε διάστημα 12 μηνών από την δημοσίευση της παρούσης. 

2. Στην παραπάνω Ομάδα Εργασίας θα συμμετέχουν μέ¬ 
χρι 24 υπάλληλοι του ΝΑΤ, οι οποίοι θα απασχολούνται 
τουλάχιστον 50 ώρες μηνιαίως εκτός ωρών εργασίας, με 
εφάπαξ κατά μήνα αποζημίωση 120.000 δρχ. ήτοι: 24 χ 
120.000 = 2.880.000 χ 12=34.560.000. 

Επίσης, στην Ομάδα Εργασίας θα συμμετέχουν και 10 
ιδιώτες με γνώσεις λογιστικής και πληροφορικής οι οποίοι 
θα βοηθήσουν στους ελέγχους της διάτρησης των λογιστι¬ 
κών εγγραφών με απασχόληση τουλάχιστον 60 ωρών μηνι¬ 
αίως και εφάπαξ κατά μήνα αποζημίωση 120.000 δρχ. ήτοι: 
10 χ 120.000= 1.200.000 χ 12 = 14.400.000. 

Έμμισθος υπεύθυνος της ανωτέρω Ομάδας Εργασίας 
ορίζεται ο Προϊστάμενος της Διεύθυνσης Οικονομικού ο 
οποίος θα ενημερώνει τον Πρόεδρο ή Αντιπρόεδρο ΝΑΤ 
για την πρόοδο του έργου. 

Η αμοιβή θα καταβάλλεται ανά τετράμηνο με την ολο¬ 
κλήρωση κάθε Ισολογισμού μετά από βεβαίωση που θα χο¬ 
ρηγεί ο Πρόεδρος ή Αντιπρόεδρος ΝΑΤ. 

Ομάδας Εργασίας Β: 

1. Η έκδοση από τη Μηχανογραφική Υπηρεσία των Φύλ¬ 
λων Εκκαθάρισης των Πλοίων Εσωτερικού-Δραχμών, Πο¬ 
ντοπόρων και Συμβεβλημένων των ετών χρήσης 1997 και 
1998 ως εξής: 

Χρήσεως 1997 επί συνόλου 5.997 υπόλοιπο προς έκδοση 
1629 Χρήσεως 1998 επί συνόλου 5.565 υπόλοιπο προς έκ¬ 
δοση 3797. 

Σύνολο προς έκδοση 5.426. 

Για επίδοση Φ.Ε. χρήσεων 1997 5812 & 1998 5483 Σύνο¬ 
λο 11.295. 

2. Η διαδικασία κοινοποίησης όλων των Φύλλων Εκκαθά¬ 
ρισης των χρήσεων 1997 και 1998. 

3. Λήψη αναγκαστικών μέτρων, βεβαίωση στο Δημόσιο 
ταμείο, υποβολή μήνυσης κατά των νομίμων υπόχρεων 
που οφείλουν στο ΝΑΤ εισφορές από ναυτολόγια πλοίων 
Εσωτερικού Ποντοπόρων και Συμβεβλημένων και αναζή¬ 
τηση παλαιών οφειλών των πλοίων αυτών. 

4. Επανέλεγχος του Κεφαλαίου Ασφάλισης Επιβατών και 
των τελών αυτοκινήτου ετών 1995-1996-1997 και των μη¬ 
νών Ιανουρίου-Φεβρουαρίου-Μαρτίου 1998. 

Χρόνος ολοκλήρωσης του έργου ορίζονται οι 6 μήνες 
από τον ορισμό των μελών της Επιτροπής, ο οποίος θα γί¬ 
νει αμέσως μετά τη δημοσίευση της παρούσης. 

5. Στην Ομάδα Εργασίας αυτή θα συμμετέχουν: 

α. Μέχρι 30 υπάλληλοιτου ΝΑΤ οι οποίοι θα απασχολούνται 
τουλάχιστον 50 ώρες μηνιαίως εκτός ωρών εργασίας, με 
εφάπαξ κατά μήνα αποζημίωση 120.000 δρχ. ήτοι για 6 μήνες: 

30 χ 120.000 = 3.600.000x6 =21.600.000 δρχ. 

β. Επίσης, θα συμμετέχουν 4 ιδιώτες οι οποίοι θα απα¬ 
σχοληθούν με την κοινοποίηση των Φ. Ε., με χρόνο απα¬ 
σχόλησης ανάλογο με την πρόοδο του έργου και τις ανά¬ 
γκες της Υπηρεσίας και εφάπαξ κατά μήνα αποζημίωση 
120.000 δρχ. ήτοι για 6 μήνες: 4 χ 120.000 = 480.000 χ 
6=2.880.000 δρχ. 

γ. Στην Ομάδα Εργασίας Β θα συμμετέχουν ακόμη 10 δι¬ 
κηγόροι εκ των οποίων οι υπηρετούντες 6 δικηγόροι του 
ΝΑΤ, ένας του ΤΠΑΕΝ και οι υπόλοιποι 3 από τους κατά τό¬ 
πους δικηγορικούς συλλόγους, για τον έλεγχο των οφειλε¬ 
τών σε όλα τα υποθηκοφυλακεία της χώρας. 

Σε κάθε απασχολούμενο δικηγόρο (υπάλληλο ΝΑΤ ή μη) 


θα καταβάλλεται αμοιβή 30.000 δρχ. για κάθε έλεγχο σε 
κάθε υποθηκοφυλακείο. Το ποσό αυτό θα προσαυξάνεται 
κατά 80.000 δρχ. για κάθε οφειλέτη που θα ανευρίσκεται 
ότι έχει μη βεβαρημένα ακίνητα. 

Η δαπάνη για τον έλεγχο στα υποθηκοφυλακεία υπολογίζε¬ 
ται σε 3.000.000 δρχ. (ήτοι αμοιβή για 100 υποθέσεις X 30.000) 
και γιατηνπροσαύξησητων 80.000 σε 1.400.000 δρχ. δηλαδή 
συνολικά 4.400.000 δρχ. για την αμοιβή των δικηγόρων. 

Η αμοιβή θα καταβάλλεται ανά τρίμηνο με βεβαίωση που 
θα χορηγεί ο Πρόεδρος ή Αντιπρόεδρος ΝΑΤ. 

Έμμισθος υπεύθυνος της Ομάδας ορίζεται ο Προϊστάμενος 
της Δ/νσης Πόρων, ο οποίος θα ενημερώνει τον Πρόεδρο ή 
Αντιπρόεδρο ΝΑΤ για την πρόοδο του έργου. 

II. Λειτουργία της Επιτροπής: 

1. Με απόφαση του Προέδρου ή Αντιπροέδρου ΝΑΤ θα 
ορισθούν οι συγκεκριμένοι υπάλληλοι που θα συγκροτή¬ 
σουν τις ανωτέρω Ομάδες Εργασίας. 

2. Κάθε υπάλληλος δεν μπορεί να συμμετέχει συγχρό¬ 
νως σε παραπάνω από μία Επιτροπές ή Ομάδες Εργασίας. 

3. Άμισθοι υπεύθυνοι του συνολικού έργου της Επιτρο¬ 
πής ορίζονται ο Πρόεδρος ή Αντιπρόεδρος ΝΑΤ με ανα¬ 
πληρωτή του το Γενικό Διευθυντή οι οποίοι και θα ενημε¬ 
ρώνουν το ΔΣ/ΝΑΤ για την πορεία των εργασιών. 

4. Το έργο της Επιτροπής θα πραγματοποιείται εκτός 
ωρών εργασίας, οι δε υπάλληλοι ΝΑΤ δεν θα λάβουν υπερω- 
ριακή αποζημίωση που έχει εγκριθεί για άλλες εργασίες κα¬ 
τά το χρόνο απασχόλησής τους σε αυτό το έργο και σε καμία 
περίπτωση δεν θα παρεμποδίζεται η τρέχουσα εργασία. 

5. Εντός τριμήνου από την ολοκλήρωση του έργου κάθε 
Ομάδα- Εργασίας θα υποβάλλεται στο ΥΕΝ/ΔΥΑΣΟ 3ο 
σχετική έκθεση. 

6. Η αμοιβή υπαλλήλων του ΝΑΤ που θα συμμετέχουν 
στην Επιτροπή υπόκειται στον περιορισμό της παρ. 5 του 
άρθρου 19 του Ν. 2470/1997 (σύνολο αμοιβών υπαλλήλου 
από συλλογικά όργανα μέχρι το ήμισυ (50%) των συνολι¬ 
κών μηνιαίων αποδοχών του). 

7. Η δαπάνη για την αμοιβή της Επιτροπής θα επιβαρύνει 
τιςπιστώσειςτωνπροϋπολογισμώντου ΝΑΤ2000 και2001 
με ποσό δρχ. 56.160.000 τον ΚΑΕ 05.289 για τους υπαλλή¬ 
λους και 21.680.000 τον ΚΑΕ 05.419 για τους ιδιώτες αντί¬ 
στοιχα, στους οποίους υπάρχει σχετική πρόβλεψη. 

III. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 13 Σεπτεμβρίου 2000 
Οι Γ ενικοί Γ ραμματείς 

Υπουργείου Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓ. Ν. ΧΑΛΒΑΤΖΟΓΛΟΥ 

□ 

( 6 ) 

ΚΟΙΝΗ ΥΠΟΥΡΓΙΚΗ ΑΠΟΦΑΣΗ ΜΕΑΡΙΘΜ. 64834/5491 

Προσαρμογή της Ελληνικής Νομοθεσίας προς τις διατά¬ 
ξεις της οδηγίας 96/35 Ε.Κ. του Συμβουλίου της 
3.6.1996 «σχετικά με το διορισμό και την επαγγελματι¬ 
κή κατάρτιση συμβούλων ασφαλείας για την οδική, 
σιδηροδρομική και πλωτή μεταφορά επικινδύνων εμπο¬ 
ρευμάτων» και της Οδηγίας 2000/18/ΕΚ της 17.4.2000 
«για τις ελάχιστες απαιτήσεις που εφαρμόζονται στις 
εξετάσεις των υποψηφίων συμβούλων ασφαλείας». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 1 παρ. 1, 2 & 3 του Ν. 

1338/1983 «Εφαρμογή του Κοινοτικού Δικαίου» (Α' 34), 
όπως αντικαταοτάθηκε μετηνπαρ. 4 του άρθρου 6 του Ν. 
1440/1984 9Α' 70) και του άρθρου 65 του Ν.1892/90 (Α' 
101 ). 

2. Τις διατάξεις του άρθρου 5 παρ. 11 του Ν. 2801/2000 
(Α” 46) «Ρυθμίσεις θεμάτων αρμοδιότητας του Υπουργείου 
Μεταφορών και Επικοινωνιών και άλλες διατάξεις». 

3. Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά όργανα (Α' 137), όπως συμπλη¬ 
ρώθηκε με το άρθρο 27 του Ν. 2081/1992 (Α' 154) καιαντι- 
καταστάθηκε από το άρθρο 1, παραγρ. 2α του Ν. 2469/ 
1997 (Α'38). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 Σκοπός 
Πεδίο Εφαρμογής 

Σκοπός της παρούσας απόφασης είναι η προσαρμογή 
της Ελληνικής Νομοθεσίας προς τις διατάξεις της οδη¬ 
γίας 96/35/ΕΚτης3ης Ιουνίου 1996 σχετικά με το διορισμό 
και την επαγγελματική κατάρτιση, συμβούλων ασφαλείας 
για την οδική, σιδηροδρομική και πλωτή μεταφορά επικιν¬ 
δύνων εμπορευμάτων (ΕΕΕ145/10/19.6.1996) καιπροςτις 
διατάξεις της οδηγίας 2000/18 ΕΚτης 17.4.2000 σχετικά 
με τις ελάχιστες απαιτήσεις που εφαρμόζονται στις εξε¬ 
τάσεις των υποψηφίων συμβούλων ασφαλείας (ΕΕΕ 
118/41/19.5.2000). 

Όλες οι επιχειρήσεις των οποίων οι δραστηριότητες πε¬ 
ριλαμβάνουν οδική, σιδηροδρομική ή πλωτή μεταφορά 
επικίνδυνων εμπορευμάτων, ή ενέργειες φορτοεκφόρτω¬ 
σης που συνδέονται με τις εν λόγω μεταφορές, θα πρέπει 
να ορίσουν, το αργότερο μέχρι την ημερομηνία έναρξης 
ισχύος της παρούσας, έναν ή περισσότερους «συμβού¬ 
λους ασφαλείας για τη μεταφορά επικίνδυνων εμπορευμά¬ 
των», επιφορτισμένους με την πρόληψη των κινδύνων που 
ενέχουν οι δραστηριότητες αυτές για το κοινό, τα αγαθά ή 
το περιβάλλον. 

Αρθρο 2 
Ορισμοί 

Για τους σκοπούς της παρούσας απόφασης, νοείται ως: 

α) «επιχείρηση»: κάθε φυσικό πρόσωπο, ή νομικό πρό¬ 
σωπο κερδοσκοπικού ή μη χαρακτήρα, κάθε οργάνωση ή 
ένωση προσώπων χωρίς νομική προσωπικότητα κερδο¬ 
σκοπικού ή μη χαρακτήρα, καθώς και κάθε δημόσιος ορ¬ 
γανισμός είτε έχει ιδία νομική προσωπικότητα είτε εξαρτά- 
ται από αρχή διαθέτουσα νομική προσωπικότητα, που προ¬ 
βαίνει στη μεταφορά και τη φορτοεκφόρτωση επικίνδυνων 
εμπορευμάτων. 

β) «σύμβουλος ασφαλείας για την μεταφορά επικίνδυ¬ 
νων εμπορευμάτων» ονομαζόμενος στο εξής «σύμβουλος» 
κάθε πρόσωπο διοριζόμενο από τον προϊστάμενο της επι¬ 
χείρησης για την εκτέλεση των αποστολών και καθηκόντων 
που ορίζονται στο άρθρο 4, το οποίο κατέχει το πιστοποιη¬ 
τικό κατάρτισης που προβλέπεται στο άρθρο 5. 

γ) «επικίνδυνα εμπορεύματα»; τα εμπορεύματα που ορί¬ 
ζονται ως επικίνδυνα στο παράρτημα Ατού Π.Δ. 104/99 (Α 
113) και του άρθρου 2 της οδηγίας 96/49 Ε.Ε της 23.7.96 (Ε 
235/25/17.9.96), σχετικά με την προσέγγιση των νομοθε¬ 
σιών των κρατών μελών για την οδική μεταφορά επικίνδυ¬ 
νων εμπορευμάτων. 

δ) «σχετικές δραστηριότητες»: η οδική, σιδηροδρομική 
ή πλωτή μεταφορά επικίνδυνων εμπορευμάτων, εκτός 
των εθνικών πλωτών οδών που δεν συνδέονται με τις πλω¬ 
τές οδούς των άλλων κρατών μελών, ή οι ενέργειες φορ¬ 


τοεκφόρτωσης που συνδέονται με αυτές τις μεταφορές. 

ε) «εξετάσεις», οι εξετάσεις που προβλέπονται στο άρ¬ 
θρο 7 της παρούσας απόφασης. 

στ) «εξεταστικός οργανισμός», κάθε όργανο που ορίζε¬ 
ται από τα συναρμόδια Υπουργεία για τη διενέργεια των 
εξετάσεων. 

ζ) «πιστοποιητικό ΕΚ», το πιστοποιητικό το οποίο καταρ¬ 
τίζεται σύμφωνα με το υπόδειγμα που παρατίθεται στο Πα¬ 
ράρτημα III της παρούσας απόφασης. 

Άρθρο 3 
Εξαιρέσεις 

Η παρούσα απόφαση δεν εφαρμόζεται στις επιχειρή¬ 
σεις: 

α) των οποίων οι σχετικές δραστηριότητες αφορούν με¬ 
ταφορές επικίνδυνων εμπορευμάτωνπου πραγματοποιού¬ 
νται με μεταφορικά μέσα των ενόπλων δυνάμεων ή υπ’ ευ¬ 
θύνη των τελευταίων ή 

β) των οποίων οι σχετικές δραστηριότητες αφορούνπεριο- 
ρισμένες ποσότητες, σε κάθε ενότητα μεταφοράς, κάτω από 
τα όρια που καθορίζονται στις ενδείξεις περιθωρίου 10010 
και 10011 του παραρτήματος Β του Π.Δ. 104/99 (Α' 113). 

γ) οι οποίες δεν εκτελούν μεταφορές επικινδύνων εμπο¬ 
ρευμάτων, ως κύρια ή επικουρική δραστηριότητα, ή ενέρ¬ 
γειες φορτοεκφόρτωσης που συνδέονται με τις εν λόγω 
μεταφορές, αλλά εκτελούν περιστασιακά εθνικές μεταφο¬ 
ρές εμπορευμάτων ή ενέργειες φορτοεκφόρτωσης που 
συνδέονται με τις εν λόγω μεταφορές και παρουσιάζουν 
ελάχιστο βαθμό κινδύνου ή ρύπανσης. 

Άρθρο 4 

Ρόλος και διορισμός του συμβούλου 

1. Ο σύμβουλος, υπό την ευθύνη του προϊσταμένου της 
επιχείρησης, έχει ως κύρια αποστολή να αναζητεί κάθε μέ¬ 
σο και να προωθεί κάθε ενέργεια, στο πλαίσιο των σχετικών 
δραστηριοτήτωντης επιχείρησης, ώστε να διευκολύνειτην 
εκτέλεση των δραστηριοτήτων αυτών τηρουμένων των 
ισχυουσών ρυθμίσεων και υπό βέλτιστες συνθήκες ασφα¬ 
λείας. Τα καθήκοντά του, προσαρμοσμένα στις δραστη¬ 
ριότητες της επιχείρησης, ορίζονται στο παράρτημα I της 
παρούσας απόφασης. 

2. Τα καθήκοντατου συμβούλου μπορούνναεκτελούνται 
και από τον προϊστάμενο της επιχείρησης ή από πρόσωπο 
που ασκεί άλλα καθήκοντα εντός της επιχείρησης ή από 
πρόσωπο το οποίο δεν ανήκει στην τελευταία, εφόσον το 
συγκεκριμένο άτομο κατέχει αντίστοιχο πιστοποιητικό 
επαγγελματικής κατάρτισης, είναι σε θέση να ασκήσει τα 
καθήκοντατου συμβούλου και να εφαρμόσει κάθε άλλη λε¬ 
πτομέρεια της παρούσας απόφασης. 

3. Κάθε επιχείρηση υποχρεούται να γνωστοποιεί την ταυ¬ 
τότητα του συμβούλου της στη Διεύθυνση Οδικής Ασφά¬ 
λειας και Περιβάλλοντος του Υπουργείου Μεταφορών και 
Επικοινωνιών, στην αρμόδια Νομαρχιακή Υπηρεσία Μετα¬ 
φορών και Επικοινωνιών και στην οικεία Αστυνομική Αρχή 
της περιοχής. 

Άρθρο 5 

Πιστοποιητικό κατάρτισης 

1.0 σύμβουλος πρέπει να κατέχει «πιστοποιητικό επαγγελ¬ 
ματικής κατάρτισης συμβούλου ασφαλείας γιατην μεταφορά 
επικίνδυνων εμπορευμάτων», κοινοτικού τύπου το οποίο στη 
συνέχεια θα αποκαλείται «πιστοποιητικό», που ισχύει για τονή 
τους σχετικούςτρόπους μεταφοράς καιεκδίδεται από την αρ¬ 
μόδια Υπηρεσία Μεταφορών και Επικοινωνιώντης οικείας Νο¬ 
μαρχιακής Αυτοδιοίκησης στην περιοχή της οποίας ο ενδια¬ 
φερόμενος έχει την μόνιμη κατοικία του. 

2. Γιατην απόκτηση πιστοποιητικού, ο υποψήφιος πρέπει 
να παρακολουθήσει κύκλο μαθημάτων ειδικής κατάρτισης 
και να επιτύχει σε εξετάσεις που διεξάγονται σύμφωνα με 
τα αναφερόμενα στο άρθρο 7 της παρούσης από το ΥΜΕ ή 
τους εξεταστικούς Οργανισμούς του άρθρου 8. 

3. Κύριος στόχος της κατάρτισης είναι να αποκτήσει ο 
υποψήφιος επαρκή ενημέρωση για τους κινδύνους που 
ενέχουν οι μεταφορές επικίνδυνων εμπορευμάτων και να 
γνωρίσει επαρκώς τις νομοθετικές, κανονιστικές και διοι¬ 
κητικές διατάξεις σχετικά με τους τρόπους μεταφοράς 
και τα καθήκοντα που καθορίζονται στο παράρτημα I της 
παρούσας απόφασης. Η ειδική αυτή κατάρτιση παρέχε¬ 
ται από το ΥΜΕ ή από σχολές των ΑΕΙ, που θα ορισθούν 
από τον Υπουργό Μεταφορών και Επικοινωνιών, ύστερα 
από εκδήλωση ενδιαφέροντος και υποβολή φακέλλου με 
έγγραφα στοιχεία που θα αναλύουν και θα τεκμηριώνουν 
τον τρόπο και τις δυνατότητες παροχής της σχετικής κα¬ 
τάρτισης. 

4. Το πιστοποιητικό συντάσσεται σύμφωνα με το υπό¬ 
δειγμα του παραρτήματος III και αναγνωρίζεται από άλατα 
κράτη μέλη της Ευρωπαϊκής Ένωσης. 

5. Οι αρμόδιες Νομαρχιακές Υπηρεσίες Μεταφορών και 
Επικοινωνιών χορηγούν το πιο πάνω πιστοποιητικό σε άτο¬ 
μα που συγκεντρώνουν τις ακόλουθες προϋποθέσεις: 

α) Είναι κάτοχοι Πτυχίου ΑΕΙ της ημεδαπής ή ισοτίμου 
αναγνωρισμένης σχολής της αλλοδαπής, ειδικότητας Μη¬ 
χανολόγου ή Χημικού Μηχανικού. 

β) Είναι κάτοχοι άδειας οδήγησης αυτοκινήτου οχήμα¬ 
τος κατηγορίας Β. 

γ) Έχουν παρακολουθήσει τον αναγκαίο κύκλο μαθημά¬ 
των ειδικής κατάρτισης. 

δ) Επέτυχαν στις εξετάσεις που αναφέρονται στο άρθρο 
7 της παρούσης. 

6. Κάθε αίτηση για έκδοση, ανανέωση ή χορήγηση αντι¬ 
γράφου Πιστοποιητικού Επαγγελματικής Κατάρτισης πρέ¬ 
πει να συνοδεύεται επί ποινή απαραδέκτου με αποδεικτικό 
είσπραξης παράβολου της Εθνικής Τράπεζας της Ελλάδος 
υπέρ του λογαριασμού 541077, που τηρεί το ΥΠΜΕ στην 
υπόψη Τράπεζα. Το ύψος του παράβολου καθορίζεται στις 
18.000 δραχμές. 

Άρθρο 6 

Ισχύς του πιστοποιητικού 

Το «πιστοποιητικό» έχει διάρκεια ισχύος πέντε ετών. 

Η ισχύς του ανανεώνεται αυτομάτως για πενταετείς πε¬ 
ριόδους αν ο κάτοχος κατά το τελευταίο έτος πριν τη λήξη 
του παρακολουθήσει μαθήματα συμπληρωματικής κατάρ¬ 
τισης κατά τα οριζόμενα στην παράγραφο 3 του άρθρου 5 
και επιτύχει σε εξετάσεις που διενεργούνται από τους ορι¬ 
ζόμενους στο άρθρο 8 φορείς. 

Άρθρο 7 
Εξετάσεις 

1. Το Υπ.Μ.Ε. ή ο εξεταστικός οργανισμός, όπως αυτός 
ορίζεται σύμφωνα με τις διατάξεις του άρθρου 8, διοργα- 
νώνουν γραπτές υποχρεωτικές εξετάσεις, τις οποίες δύ- 
νανται να συμπληρώνουν με προφορικές εξετάσεις, προ- 
κειμένου να εξακριβώσουν εάν οι υποψήφιοι διαθέτουντο 
απαιτούμενο επίπεδο γνώσεων για να ασκήσουντα καθή¬ 
κοντα συμβούλου, ώστε να τους χορηγηθεί πιστοποιητι¬ 
κό ΕΚ. 

2. Οι υποχρεωτικές εξετάσεις συνίστανται σε γραπτή δο¬ 
κιμασία προσαρμοσμένη στο είδος ή τα είδη μεταφορών 
για τα οποία χορηγείται το πιστοποιητικό. 

3. α) Στον υποψήφιο υποβάλλεται ερωτηματολόγιο απο- 
τελούμενο τουλάχιστον από είκοσι ερωτήσεις ανάπτυξης 


που αφορούν τουλάχιστον τα θέματα που ορίζονται στον 
κατάλογο του παραρτήματος II της παρούσας απόφασης. 
Ωστόσο είναι δυνατή η χρήση ερωτήσεων πολλαπλών επι¬ 
λογών. Σ’αυτή την περίπτωση, δύο ερωτήσεις πολλαπλών 
επιλογών υπολογίζονται ως μία ερώτηση ανάπτυξης. 

Μεταξύ των θεμάτων αυτών, ιδιαίτερη προσοχή, κατάλ¬ 
ληλη για το συγκεκριμένο είδος μεταφοράς, πρέπει να δί¬ 
δεται στα ακόλουθα σημεία 

1. γενικά μέτρα πρόληψης και ασφάλειας, 

2. ταξινόμηση των επικίνδυνων εμπορευμάτων, 

3. γενικοί όροι συσκευασίας, συμπεριλαμβανομένωντων 
δεξαμενών, των εμπορευματοκιβωτίων-δεξαμενών και των 
συρμών-δεξαμενών, 

4. ενδείξεις και ετικέτες μεταφοράς, 

5. χειρισμός και στοιβασία, 

6. επαγγελματική κατάρτιση του πληρώματος, 

7. έγγραφα πορείας και πιστοποιητικά μεταφοράς, 

8. οδηγίες ασφάλειας, 

9. προϋποθέσεις σχετικά με το υλικό μεταφοράς. Κατά 
τη βαθμολόγηση οι ερωτήσεις θεωρούνται ισοδύναμες. Ως 
επιτυχών θεωρείται ο υποψήφιος που θα συγκεντρώσει 
βαθμολογία τουλάχιστον 16 με άριστα το 20. 

β) Οι υποψήφιοι πραγματοποιούν ανάλυση συγκεκριμέ- 
νηςπερίπτωσης σχετικής μετο παράρτημα Ιτηςπαρούσας 
απόφασης, προκειμένου να αποδείξουν ότι διαθέτουν τις 
απαιτούμενες γνώσεις και ικανότητες για την εκπλήρωση 
των καθηκόντων του συμβούλου. 

γ) Οι υποψήφιοι οι οποίοι προτίθενται να εργασθούν για 
επιχειρήσεις εξειδικευμένες στη μεταφορά συγκεκριμέ¬ 
νων κατηγοριών επικίνδυνων εμπορευμάτων θα εξετάζο¬ 
νται μόνο, σύμφωνα με το παράρτημα II της παρούσας 
απόφασης, στα θέματα που συνδέονται με τη δραστηριό- 
τητάτους. 

Τέτοιες κατηγορίες εμπορευμάτων είναι οι ακόλουθες: 

1. κλάση 1 (εκρηκτικά), 

2. κλάση 2 (αέρια), 

3. κλάση 7 (ραδιενεργό υλικό), 

4. κλάσεις 3,4.1,4.2,4.3, 5.1,5.2, 6.1,6.2, 8 και 9 (στερεά 
και υγρά) και 

5. ΕΙΝ 1202, 1203, 1223 (πετρελαιοειδή). Ο τίτλος του πι¬ 
στοποιητικού ΕΚπρέπει να αναγράφει ρητώς ότι ισχύει μό¬ 
νον για κατηγορίες επικίνδυνων εμπορευμάτων που ανα- 
φέρονται στο στοιχείο 

γ) και επί των οποίων έχει εξετασθεί ο σύμβουλος, κατά 
τους όρους των στοιχείων α) και β). 

4. Το Υπ. Μ. Ε. ή ο εξεταστικός οργανισμός καταρτίζουν 
σταδιακώς ένα κατάλογο των ερωτήσεων που έχουν τεθεί 
στις εξετάσεις. Το ΥΠ.Μ.Ε. διαβιβάζει κατά τακτά διαστή¬ 
ματα στην επιτροπή τον κατάλογο αυτό. 

Αρθρο 8 

Κριτήρια επιλογής των εξεταστικών οργανισμών 

1. Η διοργάνωση των εξετάσεων γίνεται από το ΥΜΕ ή 
από τους εξεταστικούς οργανισμούς βάσει των ακόλου¬ 
θων κριτηρίων. 

α) αρμοδιότητα του εξεταστικού οργανισμού. 

β) συγκεκριμένοι τρόποι διεξαγωγής των εξετάσεων 
τους οποίους προτείνει ο εξεταστικός οργανισμός. 

γ) μέτρα που λαμβάνονται προς κατοχύρωση του αμερό¬ 
ληπτου των εξετάσεων και 

δ) ανεξαρτησία του οργανισμού από παν φυσικό ή νομι¬ 
κό πρόσωπο το οποίο απασχολεί συμβούλους. 

2. Ο εγκρινόμενος εξεταστικός οργανισμός ορίζεται εγ- 
γράφως με απόφαση του Υπουργού Μεταφορών ύστερα 
από εκδήλωση ενδιαφέροντος και υποβολής φακέλλου με 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


18479 


στοιχεία από τα οποία θα προκύπτει ότι πληρούν τις προϋ¬ 
ποθέσεις ώστε να διασφαλίζεται η κάλυψη των κριτηρίων 
της προηγούμενης παραγράφου. 

Άρθρο 9 

Αναφορά ατυχήματος 

Όταν κατά τη διάρκεια μεταφοράς ή φορτοεκφόρτωσης 
που πραγματοποιεί η ενδιαφερόμενη επιχείρηση σημειώ¬ 
νεται ατύχημα επικίνδυνο για το κοινό, τα αγαθά ή το περι¬ 
βάλλον, ο σύμβουλος αφού συγκεντρώσει όλες τις χρήσι¬ 
μες σχετικές πληροφορίες, υποβάλλει αναφορά ατυχήμα¬ 
τος στη διεύθυνση της επιχείρησης, στη Δ/νση Οδικής 
Ασφάλειας και Περιβάλλοντος του ΥΜΕ και στην αρμόδια 
τοπική Αστυνομική Αρχή. 

Η αναφορά αυτή δεν μπορεί να αντικαταστήσει τις ανα¬ 
φορές που, ενδεχομένως, είναι υποχρεωμένη να συντάξει 
η διοίκηση της επιχείρησης σε εφαρμογή άλλων διατάξεων 
που προβλέπονται από τη διεθνή, κοινοτική ή εθνική νομο¬ 
θεσία. 

Άρθρο 10 

Οι διατάξεις της παρούσας απόφασης δεν θίγουν τις δια¬ 
τάξεις του Π.Δ. 17/96 (Α11), που αφορούντην ασφάλεια και 
την υγεία των εργαζομένων στον τόπο εργασίας. 

Άρθρο 11 

Προσαρτώνται στην παρούσα απόφαση τα παραρτήμα¬ 
τα Ι,ΙΙ και III, που αποτελούν αναπόσπαστο τμήμα αυτής. 

ΠΑΡΑΡΤΗΜΑ I 

ΚΑΤΑΛΟΓΟΣ ΤΩΝ ΚΑΘΗΚΟΝΤΩΝ ΤΟΥ 
ΣΥΜΒΟΥΛΟΥ ΑΣΦΑΛΕΙΑΣ 
(ΑΡΘΡΟ 4 ΠΑΡΑΓΡΑΦΟΣ 1) 

Στον σύμβουλο ανατίθενται ιδίως τα ακόλουθα, καθήκο¬ 
ντα: 

- εξετάζει κατά πόσοντηρούνται οι κανόνες σχετικά με τη 
μεταφορά επικίνδυνων εμπορευμάτων, 

- συμβουλεύει την επιχείρηση κατά τις εργασίες που 
αφορούν τη μεταφορά επικίνδυνων εμπορευμάτων, 

- μεριμνά για την κατάρτιση ετήσιας αναφοράς προς τη 
διοίκηση της επιχείρησης ή ενδεχομένως προς τη Διεύ¬ 
θυνση Οδικής Ασφάλειας και Περιβάλλοντος του ΥΠΜΕ 
και στην αρμόδια τοπική Αστυνομική Αρχή, ως προς τις 
δραστηριότητες της επιχείρησης σχετικά με τη μεταφορά 
επικίνδυνων εμπορευμάτων. Οι αναφορές φυλάσσονται 
επί πέντε έτη και τίθενται στη διάθεση των εθνικών αρχών, 
κατόπιν αίτησής τους. 

Τα καθήκοντα του συμβούλου, εξάλλου, περιλαμβάνουν 
κυρίως την εξέταση των ακόλουθων πρακτικών και διαδι¬ 
κασιών σχετικά με τις οικείες δραστηριότητες: 

- τις διαδικασίες για την τήρηση των κανόνων αναγνώρι¬ 
σης των μεταφερόμενων επικίνδυνων εμπορευμάτων, 

- την πρακτική της επιχείρησης σχετικά με τη συνεκτίμη- 
ση, κατά την αγορά των μεταφορικών μέσων, κάθε ειδικής 
ανάγκης σε σχέση με τα μεταφερόμενα επικίνδυνα εμπο¬ 
ρεύματα, 

- τις διαδικασίες επιθεώρησης του υλικού που χρησιμο¬ 
ποιείται για τη μεταφορά των επικίνδυνων εμπορευμάτων 
ή για τις ενέργειες φορτοεκφόρτωσης, 

- το γεγονός ότι το αρμόδιο προσωπικό της επιχείρησης 
έχει λάβει κατάλληλη κατάρτιση η οποία και είναι εγγε¬ 
γραμμένη στο φάκελό του, 

- την εφαρμογή κατάλληλων διαδικασιών έκτακτης ανά¬ 
γκης σε περίπτωση ατυχημάτων ή περιστατικών που μπο¬ 
ρούν να πλήξουν την ασφάλεια κατά τη μεταφορά επικίν¬ 


δυνων εμπορευμάτων ή κατά τις ενέργειες φορτοεκφόρ¬ 
τωσης, 

- την ανάλυση και εάν παραστεί ανάγκη, τη σύνταξη ανα¬ 
φοράς σχετικά με τα ατυχήματα, τα περιστατικά ή τις σο¬ 
βαρές παραβάσεις που διαπιστώνονται κατά τη μεταφορά 
επικίνδυνων εμπορευμάτων ή κατά τις ενέργειες φορτοεκ¬ 
φόρτωσης, 

- την εφαρμογή κατάλληλων μέτρων για να αποφευχθεί η 
επανάληψη ατυχημάτων, περιστατικών ή σοβαρών παρα¬ 
βάσεων, 

- τη συνεκτίμηση των νομοθετικών προϋποθέσεων και 
των ιδιαίτερων αναγκών σε σχέση με τη μεταφορά επικίν¬ 
δυνων εμπορευμάτων κατά την επιλογή και τη χρησιμοποί¬ 
ηση υπεργολάβων ή άλλων μεσαζόντων, 

- την εξακρίβωση κατά πόσον το προσωπικό που ασχο- 
λείται με τη μεταφοράτων επικίνδυνων εμπορευμάτων ή τη 
φορτοεκφόρτωση των εμπορευμάτων αυτών διαθέτει δια¬ 
δικασίες εκτέλεσης και λεπτομερείς εντολές, 

- την ευαισθητοποίηση στους κινδύνους που συνδέονται 
με τη μεταφορά των επικίνδυνων εμπορευμάτων ή τη φορ¬ 
τοεκφόρτωση των εμπορευμάτων αυτών, 

- την εφαρμογή μεθόδων επιθεώρησης ώστε να εξασφα¬ 
λίζεται η ύπαρξη, στα μεταφορικά μέσα, των εγγράφων και 
εξοπλισμών ασφαλείας που πρέπει να συνοδεύουν τις με¬ 
ταφορές και τη συμμόρφωση των εν λόγω εγγράφων και 
εξοπλισμών με τις οικείες ρυθμίσεις, 

- την εφαρμογή μεθόδων επιθεώρησης ώστε να εξασφα¬ 
λίζεται η τήρηση των κανόνων σχετικά με τις ενέργειες 
φορτοεκφόρτωσης. 

ΠΑΡΑΡΤΗΜΑ II 

ΚΑΤΑΛΟΓΟΣ ΤΩΝ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ 
ΑΡΘΡΟ 7 ΠΑΡΑΓΡΑΦΟΣ 3 

Οι απαπούμενες γνώσεις για τη χορήγηση του πιστοτ- 
τοιητικού πρέπει να αφορούν τουλάχιστον τα ακόλουθα 
θέματα: 

I. Τα γενικά μέτρα πρόληψης και ασφάλειας 

- τη γνώση των διαφόρων συνεπειών που μπορούν να 
προκύψουν από ένα ατύχημα με επικίνδυνα εμπορεύματα, 

- τη γνώση των κυριότερων αιτιών ατυχήματος. 

II. Τις διατάξεις σχετικά με τον εκάστοτε τρόπο μεταφο¬ 
ράς που απορρέουν από την εθνική νομοθεσία, τους κοι¬ 
νοτικούς κανόνες και τις διεθνείς συμβάσεις και συμφω¬ 
νίες ιδίως σχετικά με: 

1. την ταξινόμηση των επικίνδυνων εμπορευμάτων 

-διαδικασία ταξινόμησης των διαλυμάτων και μειγμάτων, 

- διάρθρωση της απαρίθμησης των ουσιών, 

- κλάσεις επικίνδυνων εμπορευμάτων και αρχές της ταξι¬ 
νόμησής τους, 

- φύση των επικίνδυνων ουσιών και αντικειμένων, 

- φυσικοχημικές και τοξικολογικές ιδιότητες, 

2. τους γενικούς όρους συσκευασίας συμπεριλαμβανο- 
μένωντων δεξαμενών και των εμπορευματοκιβωτίων δεξα¬ 
μενών: 

- τύποι συσκευασίας καθώς και κωδικοποίηση και ανα¬ 
γραφή ενδείξεων, 

- απαιτήσεις σχετικά με τις συσκευασίες και προδιαγρα¬ 
φές σχετικά με τις δοκιμές των συσκευασιών, 

- κατάσταση της συσκευασίας και περιοδικός έλεγχος. 

3. τις ενδείξεις και ετικέτες κινδύνου: 

- εγγραφή ενδείξεων στις ετικέτες κινδύνου, 

- τοποθέτηση και αφαίρεση των ετικετών κινδύνου, 

- επισήμανση με πορτοκαλί πινακίδες και ετικέτες κινδύ¬ 
νου. 

4. τις ενδείξεις στο έγγραφο μεταφοράς: 

- πληροφοριακά στοιχεία του εγγράφου μεταφοράς, 

- δήλωση πιστότητας του φορτωτή. 

5. τον τρόπο αποστολής, τους περιορισμούς αποστολής 

- πλήρες φορτίο, 

- μεταφορά φορτίου χύμα, 

- μεταφορά σε μεγάλα δοχεία για τα φορτία χύμα, 

- μεταφορά σε εμπορευματοκιβώτια, 

- μεταφορά σε σταθερές ή κινητές δεξαμενές, 

6. τη μεταφορά επιβατών και επικίνδυνων εμπορευμά¬ 
των. 

7. τις απαγορεύσεις και προφυλάξεις της από κοινού 
φόρτωσης. 

8. το διαχωρισμό των ουσιών. 

9. τον περιορισμό των μεταφερόμενων ποσοτήτων και τις 
εξαιρούμενες ποσότητες. 

10. τον χειρισμό και τη στοιβασία 

- φορτοεκφόρτωση (ποσοστό πλήρωσης), 

- στοιβασία και διαχωρισμός. 

11. τον καθαρισμό και /ή την εξαέρωση πριν από τη φόρ- 
τωση και μετά την εκφόρτωση. 

12. το πλήρωμα: επαγγελματική κατάρτιση. 

13. τα έγγραφα πορείας. 

- έγγραφο μεταφοράς, 

-γραπτές εντολές, 

- πιστοποιητικό έγκρισης του οχήματος, 

- πιστοποιητικό κατάρτισης των οδηγών των οχημάτων, 

- βεβαίωση σχετικά με την κατάρτιση όσον αφορά την 
εσωτερική ναυσιπλοΐα, 

- αντίγραφο κάθε παρέκκλισης, 

- λοιπά έγγραφα. 

14. τις εντολές ασφαλείας εφαρμογή των οδηγιών και 
εξοπλισμός προστασίας του οδηγού. 

15. τις υποχρεώσεις επιτήρησης στάθμευσης. 

16. τους κανόνες και περιορισμούς κυκλοφορίας ή ναυ¬ 
σιπλοΐας. 

17. τη λειτουργική ή εκ παραδρομής απόρριψη ρυπογό- 
νων ουσιών. 

18. τις προϋπόθεσης σχετικά με το υλικό μεταφοράς. 

ΠΑΡΑΡΤΗΜΑ II 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ 
(ΑΡΘΡΟ 5 ΠΑΡΑΓΡΑΦΟΣ 4) 

Πιστοποιητικό επαγγελματικής κατάρτισης των συμβού¬ 
λων ασφαλείας για τη μεταφορά επικίνδυνων εμπορευμά¬ 
των 

Πιστοποιητικό αριθμ.:. 

Διακριτικό σήμα του κράτους μέλους που εκδίδει το πι¬ 
στοποιητικό:. 

Επώνυμο:. 

Όνομα(-ατα):. 

Ημερομηνία και τόπος γέννησης:. 

Εθνικότητα:. 

Υπογραφή του δικαιούχου:. 

Ισχύει μέχρι.(ημερομηνία) για τις επιχειρή¬ 

σεις μεταφοράς επικίνδυνων εμπορευμάτων κλάσης 
.καθώς και για τις επιχειρήσεις που εκτελούν ερ¬ 
γασίες φορτοεκφόρτωσης που συνδέονται με την εν λόγω 
μεταφορά: 

Οδικώς: 

Σιδηροδρομικούς: 

Μέσω πλωτής οδού: 


Εκδόθηκε από:. 

Ημερομηνία:. 

Υπογραφή:. 

Ανανεώθηκε μέχρι:. 

Από:. 

Ημερομηνία:. 

Υπογραφή:. 

Άρθρο 10 

Η ισχύς της παρούσας απόφασης αρχίζει έξι μήνες μετά 
τηνημερομηνία δημοσίευσης της στην Εφημερίδα της Κυ- 
βερνήσεως. 

Αθήνα 13 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ X. ΒΕΡΕΛΗΣ 

□ 

Αριθ. 14686/27.9.2000 (7) 

Έγκριση κανονισμών και άδεια σύστασης των αμοιβαίων 
κεφαλαίων ΕΓΝΑΤΙΑ-ΑΤΛΑΣ ΕΥΡΩΠΑΪΚΩΝ ΜΕΓΑΛΩΝ 
ΕΤΑΙΡΕΙΩΝ ΜΕΤΟΧΙΚΟ ΕΞΩΤΕΡΙΚΟΥ ΚΑΙ ΕΓΝΑΤΙΑ-ΦΙ- 
ΛΙΠΠΟΣ ΕΥΡΩΠΑΪΚΩΝ ΕΠΙΧΕΙΡΗΣΕΩΝ ΤΗΛΕΠΙΚΟΙ¬ 
ΝΩΝΙΑΣ & ΤΕΧΝΟΛΟΓΙΑΣ ΜΕΤΟΧΙΚΟ ΕΞΩΤΕΡΙΚΟΥ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(συνεδρίαση 190/30.8.2000 θέμα 3) 

Αφού έλαβε υπόψη: 

1. Τις παρ. 1 & 2 του άρθρου 17α του Ν. 1969/91, όπως 
τροποποιήθηκαν και συμπληρώθηκαν με τις παρ. 2 & 3 του 
άρθρου 2του Π.Δ. 433/93 (ΦΕΚ 183). 

2. Τις διατάξειςτου άρθρου 22του Ν. 1969/91 «Εταιρίες 
Επενδύσεων Χαρτοφυλακίου, Αμοιβαία Κεφάλαια, Διατά¬ 
ξεις Εκσυγχρονισμού και Εξυγίανσης της Κεφαλαιαγοράς 
και άλλες Διατάξεις». 

3. Την απόφαση της 71ης/2.4.1996/1 συνεδρίασης του 
Δ.Σ. της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφάσε¬ 
ων σύμφωνα με την παρ. 2 του άρθρου 78 του Ν. 1969/91 
όπως ισχύει. 

4. Το από 11.8.2000 έγγραφο της διαχειρίστριας εται¬ 
ρίας ΕΓΝΑΤΙΑ ΑΕΔΑΚ με τα υποβληθέντα σχέδια κανονι¬ 
σμών των αμοιβαίων κεφαλαίων τα οποία συνυπογράφει ο 
θεματοφύλακας ΕΓΝΑΤΙΑ ΤΡΑΠΕΖΑ Α.Ε. 

5. Σχετική εισήγηση του Γ. Γκότση, αποφασίζει ομόφω¬ 
να: 

Εγκρίνει τους κανονισμούς των αμοιβαίων κεφαλαίων 
ΕΓΝΑΤΙΑ-ΑΤΛΑΣ ΕΥΡΩΠΑΪΚΩΝ ΜΕΓΑΛΩΝ ΕΤΑΙΡΕΙΩΝ 
ΜΕΤΟΧΙΚΟ ΕΞΩΤΕΡΙΚΟΥ και ΕΓΝΑΤΙΑ-ΦΙΛΙΠΠΟΣ ΕΥΡΩ¬ 
ΠΑΪΚΩΝ ΕΠΙΧΕΙΡΗΣΕΩΝ ΤΗΛΕΠΙΚΟΙΝΩΝΙΑΣ & ΤΕΧΝΟ¬ 
ΛΟΓΙΑΣ ΜΕΤΟΧΙΚΟ ΕΞΩΤΕΡΙΚΟΥ και παρέχει την άδειά 
της για τη σύσταση των εν λόγω αμοιβαίων κεφαλαίων,τα 
οποία θα διαχειρίζεται η ΕΓΝΑΤΙΑ ΑΕΔΑΚ και των οποίων 
θεματοφύλακας θα είναι η ΕΓΝΑΤΙΑ ΤΡΑΠΕΖΑ Α.Ε. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















